钦定古今图书集成/明伦汇编/宫闱典/第010卷 > 《谢兼侍读表》前人
## 钦定古今图书集成/明伦汇编/宫闱典/第010卷 > 《谢兼侍读表》前人

流汗恩荣，再辞莫获，强颜衰朽，一节以趋。臣轼〈中谢〉恭惟先帝复六卿之名，本欲后人识三代之旧。古今
殊制，闲剧异宜。武选隶于天官，兵政总于枢辅。故司
马之职，独省文书；而师氏之官，职在论说。命臣兼领，
圣意可知。恭惟太皇太后陛下，约己裕民，忘家忧国。
知先王之兵，必本于道德，故以儒臣为“《七兵》；知人主
之学，必通于民情，故自郡守为《五学》。”而臣迂疏，不可
强合。早缘衰病，难以久居。“终当自效于所长之间，或
可报恩于末死之日。”